زراعت اور کاشتکاروں کی فلاح و بہبود کی وزارت
وزیر اعظم جناب مودی نے پی ایم کسان سمان ندھی کی مد میں 16,800 کروڑ روپے منتقل کیے
کرناٹک کے بیلگاوی میں ہزاروں کسانوں نے پروگرام میں شرکت کی، وزیر زراعت جناب تومر بھی موجود تھے
2014 سے ملک مسلسل زراعت میں تبدیلی کی طرف بڑھ رہا ہے: جناب مودی
ہندوستان میں کاشتکاری کو وزیر اعظم کے اقدامات سے زبردست فائدہ ہو رہا ہے : جناب تومر
وزیر اعظم جناب نریندر مودی نے آج حکومت ہند کی اولولعزم پردھان منتری کسان سمان ندھی اسکیم کے تحت تقریباً 16,800 کروڑ روپے کی 13ویں قسط براہ راست بینیفٹ ٹرانسفر کے ذریعے ملک بھر کے 8 کروڑ سے زیادہ استفادہ کنندگان کسانوں کے بینک کھاتوں میں منتقل کی۔ کرناٹک کے بیلگاوی میں منعقد اس بڑے پروگرام میں ہزاروں کسان موجود تھے، جبکہ کروڑوں کسانوں اور دیگر لوگوں نے اس پروگرام میں آن لائن شرکت کی ہے۔ کرناٹک کے وزیر اعلی جناب بسوراج بومائی، زراعت اور کسانوں کی بہبود کے مرکزی وزیر جناب نریندر سنگھ تومر، کوئلہ، کانوں اور پارلیمانی امور کے مرکزی وزیر مملکت جناب پرہلاد جوشی اور زراعت کی مرکزی وزیر مملکت، محترمہ شوبھا کرندلاجے اور دیگر منتخب نمائندے بھی اس موقع پر موجود تھے۔
اس موقع پر وزیر اعظم جناب مودی نے کہا کہ آج پورے ہندوستان کو بیلگاوی سے ایک بڑا تحفہ ملا ہے۔ آج پی ایم-کسان کی ایک اور قسط ملک کے کسانوں کو منتقل کر دی گئی ہے۔ صرف ایک کلک پر 16,000 کروڑ روپے سے زیادہ ملک بھر کے کروڑوں کسانوں کے بینک کھاتوں میں پہنچ چکے ہیں۔ اتنی بڑی رقم ایک لمحے میں ٹرانسفر ہو گئی، کوئی مڈل مین نہیں، کوئی کٹ کمیشن نہیں، کوئی کرپشن نہیں، یہ مودی سرکار ہے، ہر ایک پیسہ آپ کا ہے، آپ کے لئے ہے۔ ہندوستان میں 80-85فیصد چھوٹے کسان ہیں، اب یہ چھوٹے کسان حکومت کی ترجیح ہیں۔اب تک ان چھوٹے کسانوں کے کھاتوں میں تقریباً 2.5 لاکھ کروڑ روپے جمع ہو چکے ہیں۔ جس میں سے 50,000 کروڑ روپے سے زائد ہماری بہنوں اور ماؤں کے کھاتوں میں جمع ہو چکے ہیں۔ وزیراعظم نے کہا کہ 2014 سے ملک مسلسل زراعت میں تبدیلی کی طرف بڑھ رہا ہے۔ ہم زراعت کو جدیدیت سے جوڑ رہے ہیں۔ 2014 میں زراعت کا بجٹ 25,000 کروڑ روپے تھا ، جب کہ اس بار ہمارا زرعی بجٹ 1.25 لاکھ کروڑ روپے سے زیادہ ہے۔ ہم زیادہ سے زیادہ کسانوں کو کسان کریڈٹ کارڈ سے جوڑ رہے ہیں۔ ہماری حکومت نے گنے کے کاشتکاروں کے مفادات کو ہمیشہ مقدم رکھا ہے۔ اس سال کے بجٹ میں گنے کے کاشتکاروں سے متعلق ایک اہم فیصلہ کیا گیا ہے۔ ہم نے کسانوں کے لیے پی ایم پرنام یوجنا شروع کی ہے، اس کے تحت کیمیائی کھاد کے استعمال کو کم کرنے والی ریاستوں کو مرکز سے اضافی مدد ملے گی۔
جناب مودی نے کہا کہ ہمارے موٹے اناج ہر موسم، ہر صورتحال کا سامنا کرنے کی صلاحیت رکھتے ہیں اور یہ زیادہ غذائیت سے بھرپور بھی ہیں، اس لیے اس سال کے بجٹ میں ہم نے موٹے اناج کو شری انّ کے طور پر ایک نئی شناخت دی ہے۔ ملک کی زراعت میں مستقبل کے چیلنجز کے پیش نظر ہم ان میں جان ڈالنے کے لیے پرعزم ہیں۔ وزیر اعظم نے کہا کہ آج بدلتے ہوئے ہندوستان میں ہر محروم کو ترجیح دیتے ہوئے ایک کے بعد ایک ترقیاتی کام ہو رہے ہیں۔ ہمارے ملک میں چھوٹے کسانوں کو دہائیوں تک نظر انداز کیا گیا، اب یہ چھوٹے کسان ہماری حکومت کی ترجیحات میں شامل ہیں۔ وزیر اعظم جناب مودی نے کہا کہ چاہے وہ کاشتکاری ہو، صنعت ہو، سیاحت ہو، بہتر تعلیم ہو یا بہتر صحت، یہ سب اچھے رابطے کے ساتھ مضبوط ہوتے ہیں۔ اس لیے پچھلے سالوں سے ہم کرناٹک کی کنیکٹیویٹی پر بہت زیادہ توجہ دے رہے ہیں۔ فی الحال کرناٹک میں 45000 کروڑ روپے کے ریلوے پروجیکٹوں پر کام جاری ہے۔
مرکزی وزیر زراعت جناب تومر نے کہا کہ جب وزیر اعظم جناب مودی نے کسانوں کی آمدنی بڑھانے کی بات کی اور ملک بھر میں اس کے لیے آواز دی، تو حکومت نے پی ایم کسان سمان ندھی اسکیم شروع کی، جس کی وجہ سے کسانوں کو مسلسل فائدہ پہنچ رہا ہے۔ یہ بذات خود دنیا کا ایک اختراعی نوعیت کا پروگرام ہے۔ دنیا میں کہیں اور، اتنی بڑی تعداد میں، اتنی بڑی رقم براہ راست کسانوں کے بینک کھاتوں میں جمع نہیں ہوتی ہے، ایسا کسی اور ملک میں نہیں ہوتا۔ یہ فخر کی بات ہے کہ اب تک تقریباً 11.5 کروڑ کسانوں کے کھاتوں میں 2.24 لاکھ کروڑ روپے منتقل کیے گئے ہیں اور آج وزیر اعظم نے کسانوں کی 13ویں قسط کی مد میں 16,800 کروڑ روپے کسانوں کے بینک کھاتوں میں منتقل کر دیئے۔ انہوں نے کہا کہ جب سے وزیر اعظم جناب مودی نے عہدہ سنبھالا ہے، ان کی مسلسل یہ کوشش رہی ہے کہ کسانوں کو کیسے خوشحال بنایا جائے، ملک کس طرح آگے بڑھے، کس طرح گاؤں، غریبوں اور کسانوں کی حالت بہتر ہو، اس لیے اب وزارت زراعت کے بجٹ کو 1.25 لاکھ کروڑ روپے تک بڑھایا گیا ہے، جس سے ملک بھر کے کسانوں کو فائدہ ہو رہا ہے۔ یہی نہیں، پردھان منتری فصل بیمہ یوجنا ، ایک لاکھ کروڑ روپے کا ایگری انفراسٹرکچر فنڈ اور زراعت و متعلقہ شعبوں کے لیے 50,000 کروڑ روپے کے فنڈز کا آغاز کیا گیا ہے۔ ہر جگہ خلا کو پر کرنے کے لیے مناسب سرمایہ کاری کی گئی ہے تاکہ زراعت منافع بخش بن جائے۔ اس بجٹ میں بھی ایگری اسٹارٹ اپس کے لیے فنانسنگ کے ساتھ ساتھ قدرتی کاشتکاری، موٹے اناج اور باغبانی کی فصلوں کو فروغ دینا، زرعی شعبے میں ٹیکنالوجی کے ذریعے ترقی، شجرکاری میں اضافہ، ہر موضوع کے لیے خاطر خواہ انتظامات کیے گئے ہیں، جس سے زرعی شعبے کو فائدہ پہنچ رہا ہے اور یہ سلسلہ جاری رہے گا۔
جناب تومر نے کسانوں کا شکریہ ادا کیا کہ وہ وزیر اعظم مودی کی قیادت میں پالیسیوں کا بھرپور فائدہ اٹھا رہے ہیں جس کی وجہ سے ان کی آمدنی میں روز بروز اضافہ ہو رہا ہے۔ زرعی مصنوعات کی برآمد بڑھ کر 4 لاکھ کروڑ روپے تک پہنچ گئی، جو اب تک کی سب سے زیادہ ہے۔ آج ہم جن نتائج کا مشاہدہ کر رہے ہیں، اسی طرح غذائی اجناس کے معاملے میں بھی ہم آتم نربھر ہیں، ہندوستان زیادہ تر زرعی مصنوعات میں دنیا میں پہلے یا دوسرے نمبر پر ہے، یہ سب کچھ پی ایم مودی کی پالیسیوں کی وجہ سے ممکن ہو رہا ہے۔ حکومت ہند ریاستی حکومتوں اور کسانوں کے ساتھ ہاتھ ملا کر آگے بڑھنے کی کوشش کر رہی ہے، اگر کسان خوشحال ہوں گے تو ملک ترقی کرے گا، کسانوں کے گھر میں خوشحالی آئے گی تو ملک میں خوشحالی آئے گی، لہذا سب کو کسانوں کی خوشحالی میں مدد کرنی چاہیے۔ وزیر اعظم مودی کی تجویز پر اقوام متحدہ نے پہلے یوگا ڈے کی تجویز کو پہلے قبول کیا، جس پر زیادہ تر ممالک عمل پیرا ہیں، اسی طرح موٹے اناج  کو دنیا میں فروغ دیا جا نا چاہئے، ہمارے کھانے کی پلیٹوں میں اسےفخر کا مقام حاصل ہونا چاہئے ، اس لیے وزیر اعظم کی پہل پر اقوام متحدہ نے 2023 کو موٹے اناج کا بین الاقوامی سال قرار دیا ہے، ہم سب کو یہ سوچنا چاہیے کہ موٹے اناج کی پیداوار اور پیداواری صلاحیت کس طرح بڑھائی جائے، شری انّ کی کھپت میں اضافہ ہو، اور ساتھ ہی ان کی برآمدات میں بھی اضافہ ہو۔